Cherry Pickles

Artist a darlithydd o Gymru yw Cherry Pickles (ganwyd 1950, Pen-y-bont ar Ogwr) . Mae ei gweithiau wedi cael eu harddangos yn eang yn y Deyrnas Unedig yn ogystal ag yng Ngwlad Groeg a'r Unol Daleithiau. Mae hi hefyd wedi darlithio mewn nifer o ysgolion celf.

Yn 2002 cafodd ei char eu dwyn yng Nghaerdydd ynghyd ag 20 o'i gweithiau celf eu dwyn. Roedd hi'n mynd â'r paentiadau i Athen ar gyfer arddangosfa.

 Addysg 
Enillodd Pickles radd mewn Mathemateg yn gyntaf o Brifysgol Ulster cyn mynd ymlaen i astudio ar gyfer Diploma Ôl-raddedig yn Ysgol Celf Gain Slade, a BA mewn Peintio yn Ysgol Gelf Chelsea.

 Gyrfa 
Mae Pickles wedi cael gyrfa fel artist annibynnol, yn arddangos yn eang ac yn sicrhau nifer o grantiau er mwyn teithio, arddangos a chyhoeddi ei gwaith. Yn 2017 roedd hi ar y restr fer ar gyfer Gwobr Lynn Painter-Stainers. Mae hi'n paentio'n bennaf ond hefyd yn gwneud delweddau gyda gludluniau, arlunio a chamera. Mae rhai o'i gweithiau nodiedig, fel ei hunanbortread fel Dylan Thomas, yn bortreadau er ei bod hefyd wedi paentio llawer o dirluniau. Mae hi wedi paentio nifer o dirluniau o ardal Sir Benfro, lle mae hi'n byw.

Mae hi hefyd wedi cael gyrfa hir fel darlithydd ac academydd, gan ddysgu mewn nifer o ysgolion celf gan gynnwys Ysgol Gelf Falmouth, Prifysgol St Andrews, Ysgol Gelf Caerdydd ac Ysgol Arlunio Frenhinol Llundain.

Cyfeiriadau

Categori:Arlunwyr benywaidd o Gymru
Categori:Genedigaethau 1950
Categori:Peintwyr o Gymru